OpenLLM-France/wikimedia huggingface dataset:
# Kanon Pokajanen

Kanon Pokajanen és una obra per a cor del compositor estonià Arvo Pärt composta el 1997, encarregada per al 750è aniversari de la catedral de Colònia. L'estrena de l'obra va ser el 17 de març de 1998 a la matixa catedral per part de l'Eesti Filharmoonia Kammerkoor, dirigit per Tõnu Kaljuste, a qui fou dedicada.
El text està basat en el Cànon de Penediment al nostre Senyor Jesucrist, un himne ortodox cantat comunament durant els oficis del matí en eslau eclesiàstic, i és el manuscrit més antic d'aquesta institució religiosa que es creu que va ser escrit per Andreu de Creta (c. 660-740 dC), la seva obra més important i coneguda com a Gran Cànon. L'obra es compon d'una sèrie de cants al voltant del tema del penediment, vist des d'una perspectiva positiva, de canvi i transformació, no només personal sinó també col·lectiva. Seguint la tradició russa de la música coral sacra, el Kanon Pokajanen es canta a cappella.

## Referències

* ↑ «Dades» (en anglès). Universal Edition. [Consulta: 6 abril 2019].
# Spean Praptos

El pont de Spean Praptos és un dels ponts millor conservats de Cambodja. També s'anomena Phra Phutthos, i el van construir durant el regnat del rei Jayavarman VII a finals del segle XII (entre el 1181 i el 1220), a l'eixida del poble de Kampong Kdei.
Es troba al quilòmetre 45 de la carretera nacional RN6 al sud-est de Siem Reap. Altres ponts que reprodueixen aquest mateix model es troben al lloc d'Angkor, a Spean Memai i Spean Thma.
El pont de Spean Praptos té 84 m de llargada i una amplada de 14,7 m sobre el riu Chi Kreng. Es va construir amb blocs de laterita secs. Té vint-i-un arcs en mènsules: els més grans tenen una llum de 2 m i s'eleven a una alçada de 5 m. Els fonaments recolzen sobre pilastres d'1,30 m i una balustrada feta de nagues de pedra sorrenca com a ampit.
La balustrada, en cada cantonada, sosté enormes estàtues del rei serp, el gran naga de set caps Muchalinda. Segons una història, durant una inundació que es va produir a prop d'Ajapālanigrodha, al bosc d'Uruvelā de Bodh-Gaya, Buda hi va romandre per meditar. El gran nâga emergí d'entre les arrels de l'arbre sota el qual Buda pregava, per enrotllar-se en set anells i desplegar la caputxa dels seus set caps per tal de protegir-lo.
El pont de Kampong Kdei és considerat un lloc sagrat pels autòctons. Moltes persones hi venen a deixar ofrenes i resar al pont cada dia. Des de l'any 2005, el pont és tancat al trànsit de vehicles.
És un gran treball d'enginyeria que va ser restaurat entre el 1964-1966 per institucions franceses. Ha servit d'escenari natural per a moltes pel·lícules, com ara Two Brothers, una pel·lícula francobritànica de Jean-Jacques Annaud, estrenada el 2004.
El pont està sent restaurat sota supervisió de la UNESCO.

## Referències

* ↑ Llista de ponts de Cambodja (francés).(Liste de ponts du Cambodge)
* 1 2 3 «II.3.10. Point sur le projet de restauration du pont de Kompong Kdei.». unesco.org.
* ↑ «Uruvelā». palidictionary.appspot.com. Arxivat de l'original el 22 de novembre 2016. [Consulta: 22 novembre 2016].
* ↑ Mucalinda dans le canon pali – palikanon.com.
# Wang Hee-kyung

Wang Hee-kyung (16 de juliol de 1970) és una ex-tiradora amb arc sud-coreana que va competir durant la dècada de 1980.
El 1988 va prendre part en els Jocs Olímpics de Seül, on va disputar dues proves del programa de tir amb arc. Va guanyar la medalla d'or en la competició per equips, formant equip amb Kim Soo-Nyung i Yun Young-Sook, i la de plata en la prova individual. En el seu palmarès també destaca una medalla d'or i dues de plata al Campionat del món de tir amb arc.

## Referències

* ↑ «Wang Hui-Gyeong Olympic Results». sports-reference.com. Arxivat de l'original el 16 de desembre 2012. [Consulta: 2 desembre 2019].
* ↑ WANG HEE KYUNG a worldarchery.org
# 702

El 702 fou un any comú començat en diumenge segons els còmputs del calendari gregorià (que encara no estava vigent a l'època).

## Esdeveniments

* Promulgació de la Llei d'Ègica, que vol regular les relacions entre els senyors i els servents. Estava encaminada a impedir les fugues d'esclaus.
* Codi Taihō al Japó que regular la conducta dels oficials
* S'incrementa el domini àrab sobre Armènia, amb enviats nomenats directament pels califes per assegurar-ne la lleialtat. Destaca la batalla de Varnakert
* Fi de l'exarcat de Joan II Platinus
* Batalla de Dayr al-Jamàjim pel control d'Aràbia
* Fundació de la ciutat de Wasit, avui destacat jaciment arqueològic declarat com de protecció especial per la UNESCO
* Construcció de l'església circular de Marienberg, a prop de Würzburg
* Després d'atacs pirates reiterats, els àrabs decideixen destruir el principal port del Regne d'Axum, que inicia el seu període de declivi definitiu

## Naixements

* Jàfar as-Sàdiq, sisè imam infal·lible
* Dao-xuan, monjo budista

## Necrològiques

* Ègica, rei visigot
* Tell de Solenhac, sant cristià
* Al-Muhàl·lab ibn Abi-Sufra, general àrab
* K'inich Kan B'alam II, rei maia
* Írgalach mac Conaing, rei irlandès
* Liutpert, rei llombard

## Referències

* ↑ «Wasit» (en anglès). Unesco. [Consulta: 16 desembre 2020].
* ↑ Cronologia d'Història del Món, Edicions 62, 1999
* ↑ Joseph Cuoq, L'Islam en Éthiopie des origines au XVIe siècle, Nouvelles Editions Latines, 1981
* ↑ Jörg Jarnut, Storia dei Longobardi, Torí, Einaudi, 2002.
# Antonio Tejero Molina

Antonio Tejero Molina (Alhaurín el Grande, 30 d'abril de 1932) és un militar espanyol, tinent coronel expulsat de la Guàrdia Civil. Va ser un dels principals capitosts del cop d'estat del 23 de febrer de 1981 a Espanya, popularment conegut com a 23-F.
Va ingressar a la Guardia Civil l'any 1951 amb 19 anys. El 1955 va obtenir el grau de tinent de la Guàrdia Civil i va ser destinat a la Comandància de Manresa. Més tard, el 1958, arribaria a capità i seria destinat a Pontevedra i Vélez-Màlaga. Finalment, el 1974 obtindria el grau de tinent coronel.
L'any 1977, amb la legalització de la ikurriña, va tenir els primers incidents polítics, ja que es mostrà disconforme amb aquesta legalització. El mateix any va impedir una manifestació política que havia estat autoritzada pel govern civil; degut a això va ser arrestat breument al seu domicili. L'any següent va publicar una carta dirigida al rei al diari El Imparcial on mostrava la seva disconformitat amb la Constitució.
L'any 1979 va ser detingut i condemnat a set mesos de presó per estar implicat en l'Operació Galàxia, un intent de cop d'estat.
La vesprada del 23 de febrer de 1981, comandant uns 200 guàrdies civils, va assaltar el Congrés dels Diputats, que en aquells moments celebrava la sessió d'investidura com a president del Govern de Leopoldo Calvo-Sotelo Bustelo. Va segrestar tots els diputats fins a les 12 del matí del 24 de febrer de 1981, quan es va lliurar en fracassar l'intent de cop d'Estat.
Va ser processat i condemnat a 30 anys de presó. El dia 6 d'octubre de 1982 va ser traslladat al Castell de la Palma i el 28 de maig de 1983 va ser traslladat a la presó del Castell de Sant Ferran (Figueres). El dia 13 de juny de 1991 va ser finalment traslladat a la presó d'Alcalá de Henares (Madrid). L'any 1982 mentre era a la presó va crear el partit “Solidaridad Española” però degut als mals resultats obtinguts va desaparèixer al cap de poc. Des de setembre de 1993 ja gaudia de règim obert.
El dia 3 de desembre de 1996 va sortir de la presó amb llibertat condicional perquè li va ser reduïda la condemna per treball en 5 anys i 57 dies.
Va ser expulsat de la Guardia Civil i actualment resideix a Alhaurín de la Torre, Màlaga.

## Referències

* ↑ «Vint-i-tres de febrer | enciclopèdia.cat». [Consulta: 24 febrer 2021].

## Vegeu també

* Assalt al Banco Central
# Signéville

Signéville és un municipi francès situat al departament de l'Alt Marne i a la regió del Gran Est. L'any 2007 tenia 101 habitants.

## Demografia
### Població

El 2007 la població de fet de Signéville era de 101 persones. Hi havia 44 famílies de les quals 8 eren unipersonals (4 homes vivint sols i 4 dones vivint soles), 28 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 47 eren l'habitatge principal de la família, 5 eren segones residències i 6 estaven desocupats. 55 eren cases i 2 eren apartaments. Dels 47 habitatges principals, 38 estaven ocupats pels seus propietaris, 5 estaven llogats i ocupats pels llogaters i 4 estaven cedits a títol gratuït; 5 tenien dues cambres, 7 en tenien tres, 8 en tenien quatre i 27 en tenien cinc o més. 42 habitatges disposaven pel capbaix d'una plaça de pàrquing. A 22 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Signéville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 8 | 65 a 69 | 8 |
| 4 | 60 a 64 | 8 |
| 4 | 55 a 59 | 4 |
| 0 | 50 a 54 | 4 |
| 8 | 45 a 49 | 8 |
| 4 | 40 a 44 | 4 |
| 8 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 12 | 15 a 19 | 4 |
| 4 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 65 persones, 49 eren actives i 16 eren inactives. De les 49 persones actives 42 estaven ocupades (25 homes i 17 dones) i 7 estaven aturades (2 homes i 5 dones). De les 16 persones inactives 10 estaven jubilades, 1 estava estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'únic servei als particulars que hi havia el 2009 era un electricista.
L'any 2000 a Signéville hi havia 4 explotacions agrícoles que ocupaven un total de 744 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Signéville a l'INSEE.
* Évolution et structure de la population Fitxa amb el detall de dades de Signéville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Universitat de Corea

La Universitat de Corea és una universitat privada ubicada a Seül, capital de Corea del Sud.
Fundada el 1905 com el primer centre universitari de caràcter modern administrat per coreans al país. Actualment compta amb més de 20.000 estudiants de pregrau i més de 10.000 estudiants de postgrau. Forma part de les universitats «SKY», un acrònim històric utilitzat a Corea del Sud per a referir-se a les universitats de Seül, Corea (Korea) i Yonsei, considerades les tres institucions educatives de major prestigi en aquest país. La universitat compta amb 81 departaments organitzats en 19 facultats i divisions, així com 18 escoles de postgrau.
La Universitat de Corea és coneguda pel seu origen nacionalista en l'època colonial i també per la seva excel·lència en l'àmbit de l'educació jurídica. El 2003, els estudiants de la Facultat de Dret de la Universitat de Corea representaven més del 15% de les gairebé 900 persones que van aprovar l'examen anual d'advocats de Corea del Sud. El 2020, la universitat va ocupar el lloc 69 en el món i 12è a l'Àsia, posicionant-se com la primera entre les universitats privades de Corea del Sud durant quatre anys consecutius.

## Referències

* ↑ «고대소식|고대뉴스|일반» (en coreà). korea.ac.kr. Arxivat de l'original el 2020-11-27. [Consulta: 20 novembre 2020].
* ↑ «Korea University» (en anglès). Top Universities, 16-07-2015. [Consulta: 20 novembre 2020].
# Amalie Dideriksen

Amalie Dideriksen (Tårnby, 24 de maig de 1996) és una ciclista danesa, professional des del 2015 i actualment a l'equip Uno-X Pro Cycling team. El 2016 va guanyar el Campionat del món en ruta, competició que ja havia guanyat dues vegades anteriorment com a júnior.

## Palmarès en pista

* 2011
** Campiona de Dinamarca en Puntuació
** Campiona de Dinamarca en Scratch
* 2012
** Campiona de Dinamarca en Puntuació
** Campiona de Dinamarca en Scratch
** Campiona de Dinamarca en Òmnium
** Campiona de Dinamarca en velocitat
* 2014
** Campiona del món júnior en Scratch
** Campiona de Dinamarca en Òmnium
* 2015
** Campiona d'Europa sub-23 en Persecució
** Campiona d'Europa sub-23 en Òmnium
* 2016
** Campiona de Dinamarca en Puntuació
** Campiona de Dinamarca en Scratch
** Campiona de Dinamarca en persecució
** Campiona de Dinamarca en velocitat
* 2017
** Campiona de Dinamarca en Òmnium
* 2020
** Campiona de Dinamarca en Puntuació
** Campiona de Dinamarca en Scratch
** Campiona de Dinamarca en americana, amb Trine Schmidt
* 2021
** Campiona de Dinamarca en Puntuació
** Campiona de Dinamarca en Òmnium
** Campiona de Dinamarca en americana, amb Karoline Hemmsen

## Palmarès en ruta

* 2013
** Campiona del món júnior en ruta
** Campiona de Dinamarca júnior en contrarellotge
* 2014
** Campiona del món júnior en ruta
** Campiona de Dinamarca en ruta
* 2015
** Campiona de Dinamarca en ruta
** Vencedora d'una etapa a la Volta a Bèlgica
* 2016
** Campiona del món en ruta
** Vencedora d'una etapa al Boels Ladies Tour
* 2017
** 1a al Tour de Drenthe
** 1a a l'Open de Suède Vårgårda TTT
* 2018
** Campiona de Dinamarca en ruta
** Vencedora d'una etapa al The Women's Tour
** Vencedora de 2 etapes al Boels Ladies Tour
* 2019
** Campiona de Dinamarca en ruta
* 2020
** Campiona de Dinamarca en contrarellotge
* 2021
** Campiona de Dinamarca en ruta
* 2023
** 1a al Gran Premi Eco-Struct

## Referències

* ↑ «Dideriksen, campeona del mundo y Sheyla Gutiérrez, octava». mundodeportivo.com, 15-10-2016 [Consulta: 15 octubre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats
# Cantus in Memoriam Benjamin Britten

Cantus in Memoriam Benjamin Britten per a orquestra de corda i campana, és un petit cànon en la menor, escrit el 1977 del compositor estonià Arvo Pärt. L'estrena va tenir lloc a Tallinn, Estònia, al Teatre d'Estònia, el 7 d'abril de 1977, a càrrec de l'Orquestra Simfònica Nacional d'Estònia, dirigida per Eri Klas.
Es tracta d'una de les primeres composicions del període en què Pärt va adoptar la seva tècnica tintinnabuli. Quan Benjamin Britten va morir el desembre de 1976, Pärt va experimentar una profunda sensació de pèrdua, ja que considerava Britten un compositor molt proper. Pärt va qualificar a Britten de posseir la "puresa inusual" que ell mateix buscava com a compositor.
Aquesta obra és un lament profundament emotiu d'una senzillesa desarmant. Es construeix com un cànon per augmentació en la tonalitat de la menor, sense cap nota alterada, de manera que un oient sense coneixements tècnics la percebria com si fos tocada només amb les tecles blanques d'un piano. La peça segueix una estructura descendent que es desplega a través de nou veus de cordes: primers i segons violins, violes en tutti, i violoncels i contrabaixos dividits en dues parts cadascun. Acompanyant aquesta textura de cordes, una campana marca constantment la nota la, conferint a l'obra una atmosfera hipnòtica i introspectiva. Aquesta radical simplicitat, que en el seu moment (1977) es va percebre com a revolucionària, va donar peu a la qualificació de «nova simplicitat» per descriure aquesta etapa creativa del compositor.

## Referències

* 1 2 Fernández Guerra, Jorge. «Programa de mà» (en castellà). Orquesta y Coro Nacionales de España. Arxivat de l'original el 22 d’octubre 2018. [Consulta: 22 octubre 2018].
* ↑ Grimshaw, Jeremy. "Cantus in Memory of Benjamin Britten, for string orchestra & bell". AllMusic.
* ↑ Hillier, 103

## Bibliografia

* Hillier, Paul. Arvo Pärt. Oxford: Oxford University Press, 1997. ISBN 0-19-816550-1
# Draft de l'NBA del 1977

El Draft de l'NBA de 1977 va ser el primer a incloure als quatre equips provinents de l'ABA (Denver Nuggets, Indiana Pacers, New York Nets i San Antonio Spurs). Uns mesos després els New York Nets passarien a anomenar-se New Jersey Nets.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Kent Benson (C) | Estats Units | Milwaukee Bucks | Indiana |
| 2 | Otis Birdsong (SG) | Estats Units | Kansas City Kings | Houston |
| 3 | Marques Johnson (SF) | Estats Units | Milwaukee Bucks | UCLA |
| 4 | Greg Ballard (SF) | Estats Units | Washington Bullets | Oregon |
| 5 | Walter Davis (SG) | Estats Units | Phoenix Suns | North Carolina |
| 6 | Kenny Carr (SF/PF) | Estats Units | Los Angeles Lakers | North Carolina State |
| 7 | Bernard King (SF) | Estats Units | New York Nets | Tennessee |
| 8 | Jack Sikma (C) | Estats Units | Seattle Supersonics | Illinois Wesleyan |
| 9 | Tom LaGarde (C) | Estats Units | Denver Nuggets | North Carolina |
| 10 | Ray Williams (PG) | Estats Units | New York Knicks | Minnesota |
| 11 | Ernie Grunfeld (PG) | Estats Units | Milwaukee Bucks | Tennessee |
| 12 | Cedric Maxwell (PF) | Estats Units | Boston Celtics | UNC-Charlotte |
| 13 | Tate Armstrong (SG) | Estats Units | Chicago Bulls | Duke |
| 14 | Wayne Rollins (C) | Estats Units | Atlanta Hawks | Clemson |
| 15 | Brad Davis (PG) | Estats Units | Los Angeles Lakers | Maryland |
| 16 | Rickey Green (PG) | Estats Units | Golden State Warriors | Michigan |
| 17 | Bo Ellis (PF) | Estats Units | Washington Bullets | Marquette |
| 18 | Wesley Cox (SF/PF) | Estats Units | Golden State Warriors | Louisville |
| 19 | Rich Laurel (SG) | Estats Units | Portland Trail Blazers | Hofstra |
| 20 | Glenn Mosley (PF) | Estats Units | Philadelphia 76ers | Seton Hall |
| 21 | Anthony Roberts (SF) | Estats Units | Denver Nuggets | Oral Roberts |
| 22 | Norm Nixon (PG) | Estats Units | Los Angeles Lakers | Duquesne |

## Jugadors destacats no escollits en 1a ronda

| Posició | Jugador | Nacionalitat | Equip de l'NBA | Origen (Universitat/club) |
| 33 | Ed Jordan (PG) | Estats Units | Cleveland Cavaliers | Rutgers |
| 36 | Ben Poquette (C) | Estats Units | Detroit Pistons | Central Michigan |
| 40 | Robert Reid (SF) | Estats Units | Houston Rockets | St. Mary (Texas) |
| 41 | T.R. Dunn (SG) | Estats Units | Portland Trail Blazers | Alabama |
| 46 | James Edwards (C) | Estats Units | Los Angeles Lakers | Washington |
| 49 | Eddie Johnson (SG) | Estats Units | Atlanta Hawks | Auburn |
| 138 | Bruce Jenner (SG) | Estats Units | Kansas City Kings | Graceland College |
# Sigy

Sigy és un municipi francès, situat al departament de Sena i Marne i a la regió de Illa de França. L'any 2007 tenia 62 habitants.
Forma part del cantó de Provins, del districte de Provins i de la Comunitat de comunes Bassée-Montois.

## Demografia
### Població

El 2007 la població de fet de Sigy era de 62 persones. Hi havia 15 famílies, de les quals 5 eren parelles sense fills i 10 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 35 habitatges, 26 eren l'habitatge principal de la família, 6 eren segones residències i 4 estaven desocupats. Tots els 30 habitatges eren cases. Dels 26 habitatges principals, 19 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia tres cambres, 8 en tenien quatre i 17 en tenien cinc o més. 26 habitatges disposaven pel capbaix d'una plaça de pàrquing. A 9 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sigy el 2009. :
| Homes | Edats | Dones |
| 0 | 95 o + | 4 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 12 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 43 persones, 36 eren actives i 7 eren inactives. De les 36 persones actives 32 estaven ocupades (18 homes i 14 dones) i 4 estaven aturades (3 homes i 1 dona). De les 7 persones inactives 5 estaven jubilades, 1 estava estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa de serveis.
L'any 2000 a Sigy hi havia 3 explotacions agrícoles que ocupaven un total de 387 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Sigy a l'INSEE.
* Évolution et structure de la population Fitxa amb el detall de dades de Sigy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Clarence Acuña

Clarence Acuña (8 de febrer de 1975) és un exfutbolista xilè.

## Selecció de Xile

Va formar part de l'equip xilè a la Copa del Món de 1998.

## Referències

* ↑ Clarence Acuña a National-Football-Teams.com (anglès)
* ↑ Mundialistas chilenos